stanford-oval/wikipedia huggingface dataset:
Dancing Queen
גרסאות נוספות לשיר

גרסה נוספת לשיר בוצעה על ידי A-Teens ויצאה בשנת 2000. כשיצאה לאור היא זכתה במקום הראשון במקסיקו. בנוסף זכה העיבוד להצלחה בינלאומית בכל דרום אמריקה, כשזכה במקום השלישי בארגנטינה, מקום חמישי בצ'ילה ומקום שישי בקולומביה (לפי הערך באנ').
ב-25 ביוני 2021 ביצעו את השיר הזמרות האמריקאיות מיילי סיירוס ומארן מוריס במופע "Stand By You", מופע שיזמה סיירוס לכבוד חודש הגאווה.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטריה | Ö3 אוסטריה טופ 40‏ | 4 |  |
|  אוסטרליה | מצעד הסינגלים האוסטרלי | 1 |  |
|  ארצות הברית | בילבורד הוט 100 | 1 |  |
|  הממלכה המאוחדת | מצעד הסינגלים הבריטי | 1 |  |
|  ישראל | מדיה פורסט ישראל | - |  |
|  ישראל | רשת ג' | 2 |  |
|  ניו זילנד | המצעד הניו זילנדי הרשמי | 1 |  |
|  קנדה | קנדה הוט 100 | 2 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | – | 300,000 |
| דנמרק (IFPI Danmark) | פלטינה | 90,000 |
| גרמניה (BVMI) | זהב | 250,000 |
| אירלנד (IRMA) | זהב | 50,000 |
| איטליה (FIMI) (מכירות לאחר 2009) | פלטינה | 100,000 |
| יפן (RIAJ) (עותקים פיזיים) | – | 350,000 |
| יפן (RIAJ) (הורדות למחשב) | זהב | 100,000 |
| יפן (RIAJ) (רינגטונים באורך מלא) | זהב | 100,000 |
| קניה | – | 10,000 |
| הולנד | – | 150,000 |
| פורטוגל | – | 20,000 |
| הממלכה המאוחדת (BPI) | פלטינה ×2 | 1,550,000 |
| ארצות הברית (RIAA) | זהב | 1,000,000 |
| ארצות הברית (RIAA) (דיגיטלי) | – | 597,000 |
| יוגוסלביה | כסף | 80,000 |
סיכום
| אירופה | – | 3,000,000 |
| עולם | – | 4,000,000 |
הערות שוליים

↑  Dancing Queen Meaning, www.shmoop.com
↑  ABBA 40th Anniversary Timeline, www.abbatimeline.com (ארכיון)
↑  Dancing Queen Meaning, www.shmoop.com
↑  Dancing Queen Meaning, www.shmoop.com
↑  ABBA 40th Anniversary Timeline, www.abbatimeline.com (ארכיון)
↑  Abbacadabra — Dancing Queen — Almighty Records, www.almightyrecords.com (ארכיון)
↑  allmusic.com/song/dancing-queen-mt0001899946 Dancing Queen - ABBA | Song Info | AllMusic, AllMusic
↑  The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
↑  ABBA 40th Anniversary Timeline: Dancing Queen, www.abbatimeline.com (ארכיון)
↑  Matthew Leimkuehler, Miley Cyrus' 'Stand By You': 4 moments from her Pride Month special at the Ryman, The Tennessean (באנגלית אמריקאית)
↑  מידע על Dancing Queen, באתר המצעד האוסטרי, ארכיון
↑  מידע על Dancing Queen, באתר המצעד של ניו זילנד
| להקת אבבא |
| --- | --- | --- |
| חברי הלהקה | אנייטה פלטסקוג • ביורן אולבאוס • בני אנדרסון • אנני-פריד לינגסטד |  |
| שירי הלהקה |  Chiquitita •‏ Dancing Queen •‏ Does Your Mother Know •‏ Fernando •‏ Gimme! Gimme! Gimme! (A Man After Midnight) •‏ Honey, Honey •‏ I Do, I Do, I Do, I Do, I Do •‏ I Have A Dream •‏ Knowing Me, Knowing You •‏ Lay All Your Love On Me •‏ Mamma Mia •‏ Money, Money, Money •‏ One Of Us •‏ Our Last Summer •‏ SOS •‏ Slipping Through My Fingers •‏ Super Trouper •‏ Take a Chance on Me •‏ Thank You for the Music •‏ The Day Before You Came •‏ The Name Of The Game •‏ The Winner Takes It All •‏ Under Attack •‏ Voulez-Vous •‏ Waterloo •‏ When All Is Said and Done • ‏ Summer Night City • ‏ Angeleyes • ‏ Move On • ‏ Happy New Year • ‏ Under Attack  •‏ My Mama Said •‏ Watch Out •‏ You Owe Me One •‏ Tropical Loveland •‏ The King Has Lost His Crown  |  |
| שונות | ביורן אגיין - להקת המחווה • מאמה מיה! - המחזמר • מאמה מיה! - הסרט • מאמה מיה! Here We Go Again - סרט ההמשך • אבבא: המוזיאון • דיסקוגרפיה של ABBA |  |
| --- | --- |
בקרת זהויות :  MusicBrainz work: f693f5ed-10fc-31c6-87c3-01cb47dd27a0
רכס קסקייד

| --- | --- |
רכס קסקייד במדינת וושינגטון. במרכז הר ריינייר, ההר הגבוה ברכס (4,392 מטרים)
רכס קסקייד במדינת וושינגטון. במרכז הר ריינייר, ההר הגבוה ברכס (4,392 מטרים)
 מידע כללי
 גובה:  4,392 מטר (הר ריינייר)
 שטח:  150,000 קמ"ר 
 מדינה:  ארצות הברית ארצות הברית קנדה קנדה
 מיקום:  קולומביה הבריטית בקנדה והמדינות וושינגטון, אורגון וקליפורניה שבארצות הברית
 רכס הרים:  רכסי החוף הפסיפי 
 אורך הרכס:  1,100 קילומטר מצפון לדרום
 קואורדינטות:  46°51′02″N 121°45′36″W﻿ / ﻿46.850528°N 121.759889°W﻿ / 46.850528; -121.759889
 
 מפת רכס הקסקייד המראה את הפסגות הגעשיות
 
רכס קסקייד (באנגלית: Cascade Range) הוא רכס הרים גדול במערב אמריקה הצפונית, המשתרע מדרום קולומביה הבריטית בקנדה דרך המדינות וושינגטון ואורגון ועד צפון קליפורניה שבארצות הברית. הרכס כולל הרים שמקורם אינו געשי, כדוגמת ההרים בחלק הרכס המכונה "הקסקיידס הצפוניים" (North Cascades) והרי געש מפורסמים, בחלק המכונה "הקסקיידס הגבוהים" (High Cascades). החלק הקטן השוכן בתחומי קולומביה הבריטית מכונה "הקסקיידס הקנדיים" (Canadian Cascades), או כפי שהתושבים המקומיים קרואים לו "הרי קסקייד" (Cascade Mountains). גם תושבי מדינת וושינגטון נוהגים לכנות באותו שם את חלק הרכס העובר בתחומם בנוסף לכינוי האמריקני המקובל "הקסקיידס הצפוניים", כגון בשמו של הפארק הלאומי הקסקיידס הצפוניים. ההר הגבוה ביותר ברכס הוא הר ריינייר (4,392 מטרים).
רכס הקסקייד הוא חלק מטבעת האש של האוקיינוס השקט, רצועה סביב שולי האוקיינוס הכוללת הרי געש והרים נלווים. כל ההתפרצויות הגעשיות שבחלק היבשתי של ארצות הברית בתקופה שמעל ל-200 השנים האחרונות היו בקשת הגעשית המכונה הקשת הגעשית של הקסקייד. שתי ההתפרצויות האחרונות ביותר היו ההתפרצויות בהר לאסן בין 1914 ל-1921 וההתפרצות העזה של הר סנט הלנס ב-1980. התפרצויות קטנות התרחשו בהר סנט הלנס מאז, הפעם האחרונה בשנת 2005.
גאוגרפיה

רכס הקסקייד משתרע מדרום לצפון החל בהר לאסן בצפון קליפורניה ועד מפגש הנהרות ניקולה (Nicola) ותומסון (Thompson) בקולומביה הבריטית. הנהר פרייזר (Fraser) מפריד בין רכס הקסקייד לרכס הרי החוף (Coast Mountains). הרי הגעש הגבוהים ביותר של הקסקייד, המכונים "הקסקיידס הגבוהים", הם תוואיי הנוף הבולטים ביותר באזורם, כשלעיתים קרובות גובהם כפול משל ההרים סביבם. לעיתים קרובות עולה גובהם על ההרים השכנים בלמעלה מ-1,500מטרים. הפסגות הגבוהות ביותר דוגמת הר ריינייר (4,392 מטרים) בולטים עד למרחק של 80 עד 150 קילומטרים.
החלק הצפוני של הרכס, צפונית להר ריינייר, מכונה בארצות הברית "הקסקיידס הצפוניים", אבל החלק בקנדה צפונית לגבול עם ארצות הברית מכונה רשמית "הרי הקסקייד", ומסתיים בהר לייטון (Lytton Mountain). בדרך כלל הקסקיידס הצפוניים והמשכם בקנדה מבותרים מאוד. אפילו הפסגות הנמוכות יותר תלולות ומכוסות קרחונים, והעמקים נמוכים יחסית לפסגות ולרכסים. החלק הדרומי של הקסקיידס הקנדיים, בייחוד רכס סקאגיט (Skagit Range), דומה גאולוגית וטופוגרפית לקסקיידס הצפוניים, בעוד שהחלקים הצפונים והצפון מזרחיים תלולים פחות ופחות מכוסים בקרחונים ודומים לאזורים הסמוכים של רמת תומסון (Thompson Plateau).
כמות המשקעים היורדים על הרכס רבה משמעותית בשל קרבת הרכס לאוקיינוס השקט והרוחות המערביות השולטות בו, בייחוד על המדרונות המערביים בשל עננות אורוגרפית. באזורים מסוימים מגיעה כמות השלג השנתית ל-25 מטרים. בחורף של 99–1998 נמדדה בהר בייקר שבמדינת וושינגטון כמות שלג של 29 מטרים, שיא עולמי לכמות שלג בשנה אחת. קודם לחורף זה החזיק הר ריינייר בשיא העולמי שנקבע ב-1978. גם באזורים אחרים לא נדירים המקרים שבהם הצטברות השלג השנתית מגיעה ל-13 מטרים כדוגמת אגם הלן (Lake Helen), בסמוך לפסגת לאסן. מרבית הפסגות של הקסקיידס הגבוהים הם לפיכך לבנים כל השנה בשל שלג וקרח. במורדות המזרחיים כמות הגשם השנתית נמוכה במידה ניכרת ומגיעה למרגלות מורדות המזרחיים ל-230 מילימטרים בשנה בשל השפעת מדבר צל גשם.
מעבר למרגלות המזרחיים יש רמה צחיחה שנוצרה בעיקר לפני 17 עד 14 מיליון שנים על ידי הקילוחים הרבים שיצרו את משטח הבזלת הנרחב המכונה משטח הבזלת של הנהר קולומביה (Columbia River Basalt Province). ביחד יצרו קילוחים אלו של סלע געשי נוזלי את רמת קולומביה המשתרעת על שטח בן 520,000 קילומטרים רבועים במזרח מדינת וושינגטון, אורגון, וחלקים ממערב איידהו.
קניון נהר הקולומביה (Columbia River Gorge) הוא המקום היחיד בארצות הברית שבו נחצה הרכס. כאשר הרי הקסקייד החלו להתרומם לפני שבעה מיליון שנים בפליוקן, ניקז נהר הקולומביה את רמת קולומביה הנמוכה יחסית. במקביל להתרוממות הרכס התחתר הנהר בו ויצר את הערוץ ואת המעבר הרחב שקיים בימינו. הקניון גם חשף שכבות בזלת מהרמה שהתרוממו ועברו עיוות.
גאולוגיה

רכס הקסקייד כולל הרי געש פעילים, כולל הר סנט הלנס, וכמה הרי געש רדומים, כולל הר ריינייר והר בייקר. הטקטוניקה של האזור נחקרה לעומק על מנת לתעד את מידת התזוזה והסיכונים הגעשיים.
שימושים

תנאי הקרקע הם בדרך כלל מצוינים לחקלאות, במיוחד במורד הרוח של הרי הגעש. עובדה זו נובעת מכך שהסלעים הגעשיים עשירים בדרך כלל במינרלים מבוססי אשלגן כדוגמת אורתוקלז, והם מתפרקים בקלות. גם לנפולת מהרי הגעש, בייחוד ללהארים יש השפעה ביישור פני השטח וחשובה גם אגירת המים בצורת שלג או קרח. הרים מכוסי שלג אלו דוגמת הר הוד והר בצ'לור (Mt. Bachelor) משמשים בשלהי החורף כאתרי סקי.
מרבית המים זורמים בסופו של דבר לתוך מאגרי מים, שם הם משמשים תחילה לצורכי נופש, ואחר-כך מייצרים בעזרתם חשמל, ולבסוף משתמשים בהם להשקות יבולים.
בשל שפע הנחלים שבהם הזרימה חזקה סכורים רבים מהנהרות שמקורם ברכס הקסקייד וכיוונם מערבה על מנת לייצר חשמל. אחד מהסכרים, סכר רוס (Ross Dam) על נהר הסקאגיט, יצר מאגר מים שחוצה את הגבול דרומית מזרחית לעיירה הופ בקולומביה הבריטית, כשהוא מתמשך למרחק של 3 קילומטרים לתוך קנדה. למרגלות המדרון הדרום מזרחי של הר בייקר בקונקריט (Concrete) שבמדינת וושינגטון נסכר הנהר בייקר (Baker River) על מנת ליצור את אגם שנון (Lake Shannon) ואגם בייקר (Baker Lake).
בנוסף, יש פוטנציאל לכמות גדולה ובלתי מנוצלת של אנרגיה גאותרמית ברכס הקסקייד. תוכנית המחקר הגאותרמי של הסקר הגאולוגי של ארצות הברית חקר פוטנציאל זה. בחלק מאנרגיה זו כבר משתמשים במקומות דוגמת קלאמת פולס (Klamath Falls) באורגון, שבהם משתמשים בקיטור שמקורו געשי על מנת לחמם מבני ציבור. הטמפרטורה הגבוהה ביותר שנמדדה ברכס הייתה 266°C, בעומק 937 מתחת לקרקעית הקלדרה של הר הגעש ניוברי (Newberry Volcano).
אקולוגיה

[[קובץ:Vaccinium ovalifolium 9376.JPG|שמאל|ממוזער|250px|Vaccinium ovalifolium (באנגלית Oval-leaf Blueberry) על הר פילצ'וק (Mount Pilchuck)]]
רכס הקסקייד עשיר בפלורה ובפאונה. את האקולוגיה של האזור אפשר להבין אם עוקבים אחרי קו דמיוני מצפון לדרום. כשהקו עובר דרך רכס הקסקייד הוא חוצה כמה אזורים אקולוגיים, בהתקדמות ממערב למזרח - האקלים נעשה קר יותר ואחר-כך הולך ומתחמם ונעשה צחיח יותר. מרבית הגבהים הנמוכים והבינוניים מכוסים ביער של מחטניים, ובגבהים העליונים יש כרי עשב נרחבים כמו גם טונדרה אלפינית וקרחונים. המורדות המערביים מכוסים בצפיפות באשוח דאגלס, צוגה מערבית (ממשפחת האורניים), ואלנוס מאדים; בעוד שעל המורדות המזרחיים היבשים יותר, צומחים בעיקר אורן הזפת, ומעט עצים מהמינים ארזית מערבית (Larix occidentalis), וצוגה הררית (ממשפחת האורניים), אשוח תת-אלפיני וארזית תת-אלפינית (Larix lyallii) באזורים הגבוהים. החלק הדרומי של רכס הקסקייד שוכן בתוך אזור הקרוי מתחם הצמחייה של קליפורניה (California Floristic Province), אזור של מגוון ביולוגי גדול.
בעלי חיים החיים ברכס כוללים: דוב שחור אמריקני, זאב ערבות, שונר מצוי, פומה, בונה, אייליים, אייל קנדי, אייל קורא ומעט להקות של זאב מצוי ששבו מקנדה לשכון ברכס. בכל חלקי הרכס, האמריקני והקנדי, שוכנים פחות מ-50 דובי גריזלי.
לקריאה נוספת

Beckey, Fred W. (2003). Range of Glaciers: the Exploration and Survey of the Northern Cascade Range. Portland, Oregon: Oregon Historical Society Press. ISBN 978-0-87595-243-7.
Beckey, Fred W. (2008). Cascade Alpine Guide: Climbing and High Routes Rainy Pass to Fraser River. Seattle, Washington: The Mountaineers Books. ISBN 978-1-59485-136-0.
Duffell, Stanley; McTaggart, Kenneth Cunningham (1951). Ashcroft Map-Area, British Columbia. Memoir (Geological Survey of Canada), 262. Ottawa, Ontario: Natural Resources Canada; E. Cloutier, King's Printer. OCLC 3333133.
Dzurisin, Dan; Stauffer, Peter H.; Hendley, James W., II (2000) [1997]. Living With Volcanic Risk in the Cascades. U.S. Geological Survey.
Ernst, Wallace Gary (2000). Earth Systems: Processes and Issues. Cambridge, United Kingdom: Cambridge University Press. ISBN 0-521-47323-3.
Harris, Stephen L. (2005). Fire Mountains of the West: The Cascade and Mono Lake Volcanoes (3rd ed.). Missoula, Montana: Mountain Press Publishing Company. ISBN 0-87842-511-X.
Holland, Stuart S. (1976). Landforms of British Columbia: A Physiographic Outline (Bulletin 48). British Columbia Department of Mines and Petroleum Resources. אורכב מ-המקור ב-2005-05-04. נבדק ב-2015-07-22.
Martin, James (2002). North Cascades Crest: Notes and Images from America's Alps. Seattle, Washington: Sasquatch Books. ISBN 978-1-57061-140-7.
Mueller, Marge; Mueller, Ted (2002). Exploring Washington's Wild Areas (2nd ed.). Seattle, Washington: The Mountaineers Books. ISBN 0-89886-807-6.
Wood, Charles A.; Kienle, Jürgen, eds. (1990). Volcanoes of North America. Cambridge, United Kingdom: Cambridge University Press. ISBN 0-521-43811-X.
הערות שוליים

↑  Mount St. Helens: 2004–2008 Renewed Volcanic Activity
↑  Existing Records
↑  Weather Window: The snowiest spot in California is Lake Helen near Lassen Volcanic National Park
↑  Straub, Kristen; Link, Paul, Columbia River Basalt Province
↑  Columbia River Gorge
↑  The Cascade Episode: Evolution of the Modern Pacific Northwest
1 2  Mount St. Helens Volcano, Washington
↑  Mount Rainier, Washington
↑  Naming the Cascade Range Volcanoes: Mount St. Helens, Washington
↑  The Volcanoes of Lewis and Clark, Mount Jefferson, Oregon
↑  North Cascades Ecoregion
↑  Pilot Project – Mount Rainier Volcano Lahar Warning System
↑  Geothermal Utility
↑  The forgotten North Cascades grizzly bear
| --- | --- |
בקרת זהויות :  NLI: 987007284724205171  GND: 4221989-9  LCCN: sh85020562  NARA: 10038146  NKC: ge130819  VIAF: 247709469   WorldCat (עם VIAF): 247709469 
קניון נהר הקולומביה (Columbia Gorge) מסמן את המקום שבו חוצה נהר הקולומביה את רכס קסקייד בין המדינות וושינגטון ואורגון
הצד המערבי של הר שוקסן (Mount Shuksan) במדינת וושינגטון בקיץ
הר הוד הוא הפסגה הגבוהה ביותר במדינת אורגון
תצפית על הר מג'יק (Magic Mountain) מזרוע סאהל (Sahale Arm) צפונית למעבר קסקייד. קרחון יאונינג (Yawning Glacier) התכווץ בצורה משמעותית מאז 1980.
נהר הקוקיהלה (Coquihalla River) בקסקיידס הקנדיים
גאולוגיה של טקטוניקת הלוחות הקשורה לרכס קסקייד
330

שנת 330 היא השנה ה-30 במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 330 ניתן לה בדיעבד.
כל התאריכים שלהלן הם לפי הלוח היוליאני.
אירועים

קיסר רומא קונסטנטינוס מייסד את קונסטנטינופול כבירתה החדשה של הקיסרות הרומית.
ראו גם

ילידי 330‎
נפטרים ב-330‎
מטבע של קונסטנטינוס המציין את ייסוד העיר
Most Nights Tour

Most Nights Tour הוא סיבוב הופעות של הלהקה פאן, התומך באלבום האולפן השני של הלהקה, Some Nights. סיבוב ההופעות החל ב-6 ביולי 2013 בטורונטו שבקנדה, וצפוי להסתיים ב-14 באוקטובר 2013 במקסיקו סיטי שבמקסיקו.
רשימת השירים

Some Nights (Intro)
One Foot
At Least I'm Not as Sad (As I Used to Be)
Why Am I the One
All Alone
Walking the Dog
Smooth (קאבר לסנטנה)
All the Pretty Girls
It Gets Better
Barlights
Carry On
The Gambler
You Can't Always Get What You Want (קאבר לרולינג סטונז)
Take Your Time (Coming Home)
We Are Young
Some Nights
Stars
| פאן |
| --- | --- | --- |
| נייט רוס • אנדרו דוסט • ג'ק אנטונוף דיסקוגרפיה של פאן | נייט רוס • אנדרו דוסט • ג'ק אנטונוף דיסקוגרפיה של פאן |  |
| אלבומים | Aim and Ignite • Some Nights |  |
| אלבומי הופעה | Fun. Live At Fingerprints • iTunes Session • Before Shane Went To Bangkok: Live in The USA |  |
| מסעי הופעות | Most Nights Tour |  |
| סינגלים | At Least I'm Not as Sad (As I Used to Be) • All the Pretty Girls • Walking the Dog We Are Young • Some Nights • Carry On • Why Am I the One • Sight of the Sun |  |
Te Amo

Te Amo (בעברית: אני אוהבת אותך) הוא סינגל שהוקלט על ידי זמרת הפופ הברבדית ריהאנה, מתוך אלבום האולפן הרביעי שלה, Rated R. השיר נכתב על ידי סטארגייט, ג'יימס פונטלרוי השני וריהאנה והופק על ידי סטארגייט. השיר הופץ לראשונה ב-7 ביוני 2010, לתחנות הרדיו בקנדה שם זכה להצלחה רבה ולמחרת, הופץ להורדה דיגיטלית בניו זילנד, איטליה ואוסטרליה, כסינגל החמישי והאחרון מתוך האלבום. השיר משלב אלמנטים מהמוזיקה הלטינית ומדבר על המאבק של ריהאנה כמושא התשוקה של אישה אחרת, ועל דרך ההתמודדות שלה עם זה. האם היא תצליח להתגבר על זה, או שמא תיפול בקסמיה של אותה האישה.
מבקרי המוזיקה שיבחו את מילות השיר ועל כך שהוא בולט לטובה יותר משירים אחרים באלבום. השיר זכה להצלחה באירופה כאשר הגיע לעשירייה הפותחת בצ'כיה, הונגריה ופולין וגם הגיע ל-40 העליונים באוסטרליה, הולנד וסלובקיה. בנוסף לכך, הוא הגיע למעמד זהב בארבע מדינות. הקליפ לשיר בוים על ידי אנתוני מנדלר, אשר ביים את מרבית הקליפים הקודמים של ריהאנה ובו משתתפת דוגמנית העל הצרפתייה לטיסיה קסטה, שמשחקת את פאם פאטאל, אשר ריהאנה משמשת כמושא התשוקה שלה. על מנת לקדם את השיר, ביצעה אותו ריהאנה בפסטיבל "Big Week's Radio Week" ובמהלך סיבוב ההופעות שלה "Last Girl on Earth"
רקע והרכב מוזיקלי

השיר הופץ כסינגל החמישי והאחרון מתוך האלבום. הוא נכתב על ידי סטארגייט, ג'יימס פונטלרוי השני וריהאנה והופק על ידי סטארגייט. השיר ראה אור לראשונה ב-7 ביוני 2010, כאשר הופץ לתחנות הרדיו בקנדה שם זכה להצלחה רבה, ולמחרת הוא הופץ להורדה דיגיטלית בניו זילנד, איטליה ואוסטרליה, כסינגל החמישי והאחרון מהאלבום. בגרמניה השיר הופץ כעותק פיזי שלושה ימים לאחר צאתו כסינגל, ב-11 ביוני 2010.
מבחינה מוזיקלית, השיר נכתב במפתח של ג'י-שארפ, כאשר טווח קולה של ריהאנה משתרע מהתווים הנמוכים (F♯3) לתווים הגבוהים (C♯5). מבחינה לירית, השיר מדבר על התאהבות של אישה (פאם פאטאל) בריהאנה, אך ריהאנה מנסה להדחיק את רגשותיה כלפי האישה ולדחות אותה.
ביקורות

השיר זכה לביקורות חיוביות מקרב מבקרי המוזיקה. ג'וד רוג'רס מ-BBC Music ציין כי השיר הוא "מהשירים הפחות עתידניים באלבום, וזאת מכיוון שהוא לא כולל השפעות אלקטרוניות כבדות הנמצאות בשירים כמו "Hard" ו-"G4L", המושפעים בצורה מובהקת מסגנון המוזיקה הזה".
פרייזר מקאלפין מ-BBC Music הענקי לשיר ארבעה מתוך חמישה כוכבים וכתב על הנושא של השיר: "זה סיפור ישן, של בחורה שפוגשת בחורה. הבחורה מדברת בשפה אחרת, בחורה אוהבת בחורה, בחורה לא אוהבת בחורה, בחורה עצובה, כולנו היינו שם, נכון, וריהאנה כבשה את ההרגשה הזאת יפה".
רוברט קופסי מדיגיטל ספיי העניק לשיר ארבעה מתוך חמישה כוכבים וכתב כי: "ריהאנה עברה מפנטוזים על גברים בשירים כמו "Rude Boy" לפנטוזים על נשים. כלומר, היא לוקחת הפסקה משירים מהסוג הזה ועוברת לשירים בהם היא מוצאת עצמה כמושא רגשותיה של אישה אחרת. זהו אחד מהרגעים הפחות מאיימים באלבום, בו ריהאנה מתמודדת עם המיניות שלה לצד ביטים של סטארגייט שלא ניתן לעמוד בפניהם".
קידום > וידאו קליפ

הקליפ לשיר צולם תוך יומיים ב-29 וה-30 באפריל 2010, בצרפת ובוים על ידי אנטוני מנדלר, איתו ריהאנה שיתפה פעולה פעמים רבות בעבר, כשביים את הקליפים לשירים "Wait Your Turn" ו-"Russian Roulette". תמונות מצילומי הקליפ שוחררו לאינטרנט; בתמונות נראית ריהאנה לובשת שמלת מקסי מרטיטה של מארה הופמן שעולה יותר מאלף דולר. דוגמנית-העל הצרפתייה לטיסיה קסטה שיחקה תפקיד של פאם פטאל (אישה בעלת השפעה הרסנית על גברים) ומושא האהבה של ריהאנה.
הקליפ מתחיל כאשר לטיסיה קסטה מגיעה עם מכונית לטירה בה ריהאנה נמצאת ומחכה לה. קסטה יוצאת מהמכונית בלבוש מאוד פרובוקטיבי ומתקדמת לכניסת הטירה ושם פוגשת את ריהאנה. קסטה מנסה לפתות את ריהאנה שמתנגדת לפיתויים, אך לבסוף נכנעת לקסם של קסטה. תחילה היא פוגשת אותה בסלון ותופסת את תשומת לבה. בסצנה הבאה נראות השתיים בחדר אחר כאשר קסטה משפשפת את ראשה על רגליה של ריהאנה. בסצנה שלאחר מכן נראות השתיים מחוץ לטירה כאשר ריהאנה נופלת בייאוש על האדמה אל מול קסטה. בסצנות הסיום של הקליפ נראות השתיים בחדר מלא רקדנים ומתחילות להרגיש בנוח אחת לצד השנייה עד שבסוף ריהאנה נכנעת סופית לפיתוייה והשתיים מתגפפות בחדר חשוך בלבוש פרובוקטיבי. לאורך כל הקליפ ניתן לראות את ריהאנה כאשר היא חווה עינויים פסיכולוגיים כאשר קסטה מנסה לפתות אותה ללא הרף. הקליפ צבר למעלה מ-170 מיליון צפיות (נכון ל-12 במרץ 2021).
קידום > הופעות חיות

על מנת לקדם את השיר ריהאנה ביצעה אותו בפסטיבל Radio 1's Big Weekend ובנוסף גם בסיבוב ההופעות Last Girl on Earth Tour.
מיקומים במצעדים

בשוודיה השיר הגיע לראשונה למקום ה-52 אך עם הפצתו מחדש כעותק פיזי הוא הגיע למקום ה-48 ולאחר 6 שבועות נשר מהמצעד. בבריטניה לעומת זאת שיר זכה להצלחה כאשר הגיע למקום ה-14 לאחר שבועיים ובמצעד שירי ה-R&B הבריטי הוא הגיע למקום ה-5 לאחר 5 שבועות. באוסטרליה השיר הגיע לראשונה למקום ה-35 והגיע בסופו של דבר למקום ה-11. בשווייץ השיר הגיע לראשונה למקום ה-58 ובשיאו למקום ה-9. בפלנדריה השיר הגיע לראשונה למקום ה-29 ובשיאו הגיע למקום ה-14 ובוולניה הוא הגיע למקום ה-10. באיטליה השיר הגיע לראשונה למקום ה-9 ובשיאו הגיע למקום ה-7. בדנמרק השיר זכה להצלחה פושרת כאשר הגיע למקום ה-22 בלבד אך בפינלנד ונורווגיה השיר הגיע למקומות ה-14 וה-12 בהתאמה. בגרמניה השיר הגיע למקום ה-13 בבכורה ובשיאו הגיע למקום ה-11. באופן כללי השיר זכה להצלחה באירופה כאשר הגיע למקום ה-18 במצעד האירופאי הכללי. בקנדה השיר הגיע למקום ה-66 אף על פי שלא הופץ שם באופן רשמי.
מיקומי שיא

השיר זכה להצלחה רבה בעולם, אך לא הצליח להיכנס למצעד הבילבורד הוט 100. בברזיל הגיע השיר לצמרת המצעד, ובכך הפך לאחד מהשירים היחידים של הזמרת לעשות זאת.
|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |   ‏‏‏  מצעדים ודירוגים (2010)>  |
| --- | --- | --- | --- |
|  אוסטריה | Ö3 אוסטריה טופ 40‏ | 11 |  |
|  אוסטרליה | מצעד הסינגלים האוסטרלי | 22 |  |
|  אירופה | אירופה הוט 100 | 18 |  |
|  איטליה | מצעד הסינגלים האיטלקי | 7 |  |
|  אירלנד | מצעד הסינגלים האירי | 16 |  |
|  ברזיל | טופ 100 ברזיל | 1 |  |
|  גרמניה | GfK – טופ 100 | 11 |  |
|  דנמרק | היטליסטן | 22 |  |
|  הולנד | מצעד 40 הסינגלים ההולנדיים | 31 |  |
|  הונגריה | Rádiós Top 40 | 7 |  |
|  הממלכה המאוחדת | מצעד הסינגלים הבריטי | 14 |  |
|  הממלכה המאוחדת | מצעד שירי ה-R&B | 5 |  |
|  ולוניה | אולטראטופ 40 | 14 |  |
|  ישראל | מדיה פורסט ישראל | 10 |  |
|  לוקסמבורג | בילבורד | 9 |  |
|  נורווגיה | VG-lista | 12 |  |
|  סלובקיה | ČNS IFPI | 34 |  |
|  סקוטלנד | מצעד הסינגלים הסקוטי | 21 |  |
|  פולין | ZPAV | 2 |  |
|  פורטוגל | מצעד הסינגלים הפורטוגזי | 2 |  |
|  פינלנד | המצעדים הפיניים הרשמיים | 14 |  |
|  פלנדריה | אולטראטופ 50 | 10 |  |
|  צ'כיה | ČNS IFPI | 6 |  |
|  קנדה | קנדה הוט 100 | 66 |  |
|  רוסיה | טופ-היט | 27 |  |
|  שוודיה | סוורייטופליסטן | 48 |  |
|  שווייץ | המצעד השווייצרי | 9 |  |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |   ‏‏‏  מצעדי סוף שנה (2010)>  |
| --- | --- | --- | --- |
|  אוסטריה | Ö3 אוסטריה טופ 40‏ | 61 |  |
|  אירופה | אירופה הוט 100 | 81 |  |
|  איטליה | מצעד הסינגלים האיטלקי | 36 |  |
|  גרמניה | GfK – טופ 100 | 48 |  |
|  חבר המדינות | טופ-היט | 76 |  |
|  רוסיה | טופ-היט | 74 |  |
|  שווייץ | המצעד השווייצרי | 43 |  |
נתוני מכירות

| מדינה | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| איטליה (FIMI) | זהב | 25,000 |
| ארצות הברית (RIAA) | זהב | 500,000 |
| בריטניה (BPI) | זהב | 400,000 |
| גרמניה (BVMI) | זהב | 150,000 |
| שווייץ (IFPI Switzerland) | זהב | 15,000 |
 מכירות + הזרמת מדיה בלבד
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| אוסטרליה | 8 ביוני 2010 | הורדה דיגיטלית | יוניברסל מיוזיק גרופ |  |
| איטליה | 8 ביוני 2010 | הורדה דיגיטלית | יוניברסל מיוזיק גרופ |  |
| ניו זילנד | 8 ביוני 2010 | הורדה דיגיטלית | יוניברסל מיוזיק גרופ |  |
| גרמניה | 11 ביוני 2010 | תקליטור | יוניברסל מיוזיק גרופ |  |
היסטוריית יציאות לאור > רדיו

| מדינה | תאריך יציאה | פורמט | מקור |
| --- | --- | --- | --- |
| קנדה | 7 ביוני 2010 | רדיו שירי מיינסטרים |  |
Brothers in Arms (2008)

| --- | --- |

צילום מסך מתוך המשחק
 כללי
 תאריך הוצאה:  14 ביולי 2008
 סוגה:  משחק ירי בגוף שלישי
 פיתוח:  Gameloft
 הוצאה לאור:  Gameloft
 ארץ מקור:  צרפת 
 סדרה:  Brothers in Arms
 דרישות תוכנה
 מצבי משחק:  Singleplayer, Multiplayer
 פלטפורמות:  טלפון סלולרי
 המשחק הקודם:  Brothers in Arms: Art of War
 המשחק הבא:  Brothers in Arms: Hell's Highway
 
Brothers in Arms הוא משחק משחק ירי בגוף שלישי שפותח והוצא לאור על ידי Gameloft לטלפונים הסלולרים עם טכנולוגיית ה-N-Gage. המשחק הוא חלק מסדרת המשחקים Brothers in Arms.
250-259 לפנה"ס

שימו לב: ערך זה מכיל אירועים מן השנים 259–250 לפנה"ס
אירועים בולטים בעולם

257 לפנה"ס – קרב טינדאריס – קרב ימי, שנערך במהלך המלחמה הפונית הראשונה בין הרומאים לקרתגים
256 לפנה"ס – קרב אקנומוס – הגדול שבקרבות הימיים בעת העתיקה, נערך בין הרומאים לקרתגים במהלך המלחמה הפונית הראשונה ומסתיים בניצחון רומאי
255 לפנה"ס – קרב בגרדס – הצבא הרומי בפיקוד מרקוס אטיליוס רגולוס סופג מפלה מוחצת מיד הקרתגים לא הרחק מקרתגו.
255 לפנה"ס – קרב הרמאיון – הצי הרומאי, שנשלח לאפריקה כדי לחלץ את שרידי צבאו המובס של הקונסול רגולוס, מנחיל תבוסה לאוניות הקרתגים המתייצבות נגדו.
250 לפנה"ס לערך – ארטוסתנס מחשב לראשונה את היקף כדור הארץ.
250 לפנה"ס – הרומאים מטילים מצור על ליליבאיום שבסיציליה במהלך המלחמה הפונית הראשונה.
נולדו

254 לפנה"ס – מרקוס ליוויוס סלינטור, קונסול רומאי שפיקד על הכוחות הרומאיים בקרב מטאורוס, אחד הקרבות החשובים במלחמה הפונית השנייה.
נפטרו

250 לפנה"ס לערך – הקונסול הרומי מרקוס אטיליוס רגולוס, מת בשבי הקרתגים.